A LÉGUTAK BETEGSÉGEI 


LÉGZŐRENDSZERI FERTŐZÉSEK 
GYEREKKORBAN 


A légző rendszer specifikus tulajdonságai miatt a légző rendszeri 
gyulladások a leggyakoribbak gyerekkorban. Ezek a tulajdonságok a 
következők: 


A légutak átmérője sokkal kisebb, mint a felnőtteknél. Ez miatt a 
gyulladások alkalmával keletkező duzzanat (oedema) és a bőséges 
váladék termelés gyorsabban vezet a légutak szűküléséhez és 
elzáródásához. 

Az immunrendszer gyerekkorban fejletlenebb. Az első pár hétben 
csak a placentán keresztül kapott IgG antitestek nyújtanak 
védelmet. A csecsemő csak a második hónapban kezdi el saját 
ellentesteit termelni. 

A gyermek kora és testsúlya is kihatással van a gyulladások 
kialakulására. Leggyakoribbak az első három évben, különösen 
csecsemőkorban. A kis testsúly is elősegíti a fertőzések 
kialakulását. Az anyatejes babák ellenálló képessége nagyobb a 
tápszeres babákéhoz viszonyítva. 

A különböző rendellenességek, különösen a légző rendszeri és 
szívhibák elősegítik a súlyos fertőzések kialakulását. 

A gyerekek közösségben való részvétele (óvoda, bölcsőde, iskola) 
szintén hozzájárul a gyulladások gyakoribb megjelenéséhez 
gyerekkorban - cseppfertőzés lehetősége nagyobb. 


A léguti fertőzéseket két nagy csoportra oszthatjuk: 

- FELSŐ LÉGUTI FERTŐZÉSEK 

- ALSÓ LÉGUTI FERTŐZÉSEK 
> a légcső ( trachea) alsó részén a bronhusok elágazásánál van e 
két rész közötti határ. 


FELSŐ LÉGUTI FERTŐZÉSEK 


MEGFÁZÁS - NASOPHARYNGITIS ACUTA 
- HEVENY ORR ÉS TOROKGYULLADÁS - 


A leggyakoribb fertőzés gyerekkorban. 

Leggyakrabban vírusok okozzák: rhinovírusok, RSV (respiratory syncitial 
vírus). 

A vírusfertőzés miatt a légutak helyi ellenálló képessége lecsökken és 
gyakran bakteriális felülfertőzés (szekundáris infekció) alakul ki. 


Klinikai kép, tünetek: orrváladékozás, ami általában átlátszó. Továbbá 
orrdugulás, köhögés, tüsszögés, torokfájás, levertség, enyhe láz, 
izomfájdalmak jelentkezhetnek. 

Csecsemőknél az orrdugulás miatt a táplálás nehézkes lehet, ez miatt a 
baba nyugtalan, nem alszik, akár a gyarapodásban is megtorpanhat. 
Komplikációk: bakteriális felülfertőződés esetén kialalkulhat: szinusz 
gyulladás, középfülgyulladás, tüdőgyulladás) 


Kezelése. Tüneti kezelés. Fontos a fokozottab folyadék bevitel. 
Lázcsillapítás, langyos vizes borogatással és tusolással, ibuprofen és 
paracetamol adásával. 12 ÉVES KOR ALATT TILOS AZ ASZPIRIN 


Az orrdugulás kezelésére fiziológia oldat illetve 6 éves kor felett - kornak 
megfelelő orrcsöppek/orr sprejek alkalmazása javasolt 5 napig. 
Köhögéscsillapítók illetve válladék oldó szirupok alkalmazását is lehet 
alkalmazni. Torokfertőtlenítők ( oribletták, szeptoletták) a torokfájás 
enyhítésére használhatók. 

A beteget legjobb izolálni a környezetétől. Általában 7 napon belül 
javulás észlelhető. 


HEVENY ORR MELLÉKÜREG GYULLADÁS 
SINUSITIS ACUTA 


A koponyacsontokban található négy orrmelléküreg , ezek az 
orrüreg felé szűk nyíláson keresztül szellőznek. Nátha esetén ezen 
melléküregek - színuszok kivezető nyílása a nyálkahártya duzzanat miatt 
elzáródhat, így az üregek lezáródnak, ideális táptalajt képezve a 
baktériumoknak ( Az orrsövény ferdülés, polipok az orrban, orrmandula 
duzzanat is olyan tényezők, amik megkönnyítik a gyulladás kialakulását.) 


Klinikai kép. A heveny orrmelléküreg gyulladás általában a megfázás 
tüneteivel kezdődik, majd annak komplikációjaként alakul ki. A vírusok 
mellett gyakran baktériumok az előidézői ( Streptococcus, Pneumococcus, 
Haemophilus). A nátha tünetei mellé a következő tünetek társulnak: 
magas láz, hidegrázás, fejfájás, arc duzzanata a szinuszok felett, gennyes 
sűrűbb orrváladékozás. 

Diagnosztika: tünetek mellett fej röntgen, CT vizsgálattal kimutatható. 
Kezelés: mindig antibiotikumos kezelést igényel 
(amoksicillin/klavulánsav, II és III generációs cefaloszporinok). 
Szövődmények: krónikus orrmelléküreg gyulladás, csontvelőgyulladás 
stb. 


OTITIS MEDIA - KÖZÉPFÜLGYULLADÁS 


Szinte mindig nazofaringitis komplikációja , mivel a középfül egy 
fülkürtön - (Tuba auditiva) keresztül komunikál az orrüreggel és a garat 
hátsó részével. Csecsemőknél a fülkürt szélesebb és rövidebb, így náluk 
sokkal könnyebben alakul ki középfülgyulladás. 
Etiológia: Vírusok mellett gyakran baktériumok okozzák, mint pl. 
Pneumococcus, Streptococcus, Haemophylus influenzae, Moraxella. 


Klinikai kép: Fülfájás, láz, rossz közérzet, nyugtalanság, csecsemőknél a 
táplálás elutasítása, hányás és hasmenés. Minden lázas baba fülét meg 
kell nézni vizsgálat során! A dobhártya feszes, piros, súlyosabb 
esetben, ha a dobhártya átszakadt genny látható a hallójáratban. 


Kezelés: antibiotikumos kezelés (amoxicilin, amoxikláv, cefalosporinok). 
Emellett láz és fájdalomcsillapítás (paracetamol, ibuprofen). 


Komplikációk: mastoiditis (a fülmögötti csontos nyúlvány gyulladás), 
meningitis a leggyakoribb heveny komplikációk. Emellett krónikus 
középfülgyulladás is kialakulhat, ami miatt tartós halláskárosodás jöhet 
létre. A halláskárosodás miatt akár a beszéd elsajátításában is 
nehézségek léphetnek fel. 


TONSILLOPHARYNGITIS ACUTA - ANGINA 
TOROK ÉS MANDULLA GYULLADÁS 


A heveny torok és mandula gyulladás alatt a garat 
nyálkahártyájának, valamint a gasart mandulák gyulladását értjük. A 
betegség lehet primáris amikor a gyulladás a torokban lokalizálódik, 
valamint szekundáris amikor valamilyen más fertőzés tüneteként 
jelentkezik (kanyaró, rózsahimlő, infektív mononukleózis). 

Okozói lehetnek baktériumok és vírusok egyaránt. 


e Bakteriális angina (tüszős mandulagyulladás). Leggyakrabban 
béta hemolitikus streptococcus az előidézője. A betegség 
hirtelen kezdődik. Magas lázzal, levertséggel, izomfájdalmakkal, 
torokfájással, a nyaki nyirokcsomók fájdalmas megnagyobbodásával 
jár. Kis gyerekeknél hasmenés, hányás is jelentkezhet. A torok és 
mandulák pirosak, duzzadtak, a nyelv gyakran lepedékes, 
mandulákon fehéres genny látható. Antibiotikumos kezelés indokolt. 
Szerencsére a streptococcus érzékeny a penicillin alapú 
antibiotikumokra. A kezelés szigorúan 10 napig tart, i.m injekció 
formájában, vagy szájon át. A penicillinre érzékenyeknek 
eritromicin vagy más makrolid alapú antibiotikumot adunk. 
Komplikációként akut reumás láz és glomerulonefritis alakulhat ki. 


Helyi komplikációként kialakulhat tályog -abszceszus a mandula 
körüli szövetekben ( retrofaringeális és peritonziláris tályog). 

e Vírusos angina esetében a tünetek fokozatosan kezdődnek, a 
testhőmérséklet csak enyhén emelkedett, az általános közérzet 
általában jobb, mint bakteriális fertőzés esetén. Tüneti kezelés 
javasolt. 

Az ún. Herpangina a vírusos torokgyulladás egyik típusa. Coxacie 
vírusok okozzák. Jellegzetessége, hogy a száj, garat, mandulák 
nyálkahártyáján apró és fájdalmas hólyagok - fekélyek jelennek 
meg. 


KRÓNIKUS ORR ÉS GARATMANDULA GYULLADÁS 


A krónikus orrmandula (a garat felső részén elhelyezkedő szivacsos 
szerv) és garatmandula gyulladás általában a gyakori heveny gyulladások 
következménye. A krónikus gyulladás következtében a mandulák 
megnagyobbodottak, ezért a beteg nem tudd az orrán keresztül 
megfelelően lélegezni a beteg. 


Klinikai jellemzői: a gyerek állandóan nyitott szájon át lélegzik, 
éjjelente horkol, rossz alvóvá válik, kialvatlan. A hosszantartó betegség 
esetén jellegzetes arckarakter, az ún. adenoid arc alakul ki. Ennek 
jellemzői a hosszúkás arc, az alsó állkapocs alulfejlettsége, a felső 
állcsont szűkülete, rövid felsőajak, fogszabályozási problémák. Emellett a 
gyerek fejlődése is lelassulhat, vérszegénység is jelentkezhet. 


Kezelés. Antibiotikumok adása. Amennyiben a gyógyszeres kezelés 
sikertelen tonsilektómiát (garatmandula eltávolítást) illetve 
adenoidektómiát (orrmandula eltávolítást) kell végezni műtéti úton 


EPIGLOTITIS - HEVENY GÉGEFEDŐ GYULLADÁS 


A heveny gégefedő gyulladás súlyos, a légutak elzáródásával és 
akár halállal végződhető betegség. Leggyakrabban Haemophylus 
influencae baktérium okozza. Leggyakrabban a második és hatodik 
életév között jelentkezik. A gyulladás következtében a gégefedőt 
(epiglottis) befedő nyálkahártya megduzzad, ami a légutak szűkületéhez 
illetve elzáródásához vezet. 


Klinikai tünetei: Jellemző a magas láz, levertség, gyengeség, 
torokfájás, fájdalmas és nehéz nyelés, ami következtében bőséges 
nyáladzás (hipersalivatio) jelentkezik. Emellett fulladás, cianózis, ún. 
inspiratórikus stridor (belégzés alkalmával hallgató sípoló hang) 
jellemzi. Jellemző, hogy a beteg alig köhög, vagy nem is köhög. 


Kezelése. Kórházi kezelést igényel, intenzív osztályon. Fontos a légutak 
átjárhatóságának a biztosítása, ha kell endotraheális intubáció, vagy 
gégemetszés segítségével. Antibiotikumok közül a II. és III. generációs 
cefaloszporinokat adjuk. 


Megelőzés Haemophylus influencae elleni védőoltás adása - a kötelező 
védőoltások között szerepel. 


LARYNGOTRACHEITIS (CROUP) 


A croup a gége - valamint azon belül a hangszálak, illetve a légcső 
heveny gyulladása. Leggyakrabban vírusok okozzák, azok közül is a 
parainfluenza vírusok a leggyakrabbaan. A tünetek a légutak szűkülése 
miatt jelentkeznek. 


A klinikai tünetek leginkább hirtelen kezdődnek, általában éjjel, 
minden előzetes tünet nélkül. Ritkán megelőzheti nasopharingitis. A 
gyerek erős inspiratorikus stridorra ébred, fullad, kutya ugatásra (fóka 
ugatásra) emlékeztető hangon köhög. A köhögés sírás alkalmával 
erősödik, cianotikussá vállhat a gyerek. 


Kezelés. A fő cél a tünetek mihamarabbi megszüntetése. 
Gyógyszerek közül kortikoszteroidokat (dexametazont (Dexason) i.m., 
vagy per os, illetve budesonidot (Pulmicort) inhaláció formájában), 
súlyosabb esetekben pedig epínefrint (adrenalint) adunk. 


